แนวโน้มดัชนีหุ้นเช้าแกว่งแคบ
นักวิเคราะห์คาดตลาดฯหุ้นไทยเช้านี้แกว่ง sideway down ทิศทางเดียวกับตลาดหุ้นภูมิภาค ตลาดฯยังกังวลค่าเงินบาทแข็งค่ากดดัน เฝ้าติดตามธปท.ออกมาตรการคุมบาทแข็ง
8 ต.ค. 2553

นักวิเคราะห์คาดตลาดฯหุ้นไทยเช้านี้แกว่ง sideway down ทิศทางเดียวกับตลาดหุ้นภูมิภาค ตลาดฯยังกังวลค่าเงินบาทแข็งค่ากดดัน เฝ้าติดตามธปท.ออกมาตรการคุมบาทแข็ง
นายวรุตม์ ศิวะศริยานนท์ รองกรรมการผู้จัดการฝ่ายวิจัย บล.ฟินันเซียไซรัส กล่าวว่า ตลาดหุ้นไทยวันนี้น่าจะแกว่ง sideway down ทิศทางเดียวกับตลาดหุ้นอื่นในภูมิภาค เพราะตลาดฯยังมีความกังวลเรื่องค่าเงินบาทแข็งค่ากดดันอยู่ โดยขณะนี้ทั้งภูมิภาคและทั่วโลกกำลังเฝ้าติดตามการประชุมเวิลด์แบงก์ การประชุม G20 และการประชุม G7 ในช่วงสุดสัปดาห์นี้ว่าจะมีการออกมาตรการเพื่อกระตุ้นเศรษฐกิจและแก้ปัญหาค่าเงินอย่างไร     
ทั้งนี้ เชื่อว่าหลังจากที่รมว.คลังและผู้ว่าการธนาคารแห่งประเทศไทย(ธปท.)เดินทางกลับประเทศไทยหลังจากเข้าร่วมประชุมคงมีการออกมาตรการเพื่อเข้ามาดูแลปัญหาค่าเงินบาท แต่เชื่อว่าคงไม่ใช้มาตรการที่รุนแรงเหมือนเมื่อช่วงตอนปี 2006และแนะให้ติดตามตัวเลขจ้างงานนอกภาคการเกษตรประจำเดือนก.ย.ของสหรัฐฯ ซึ่งจะเป็นตัวบ่งชี้ว่าทางสหรัฐฯจะออกมาตรการ QE เพื่อช่วยกระตุ้นเศรษฐกิจหรือไม่ ซึ่งหากสหรัฐฯมีการออกมาตรการ QE ก็คงช่วยให้มีเม็ดเงินเข้าสู่ระบบมากขึ้นและคงเป็นผลดีต่อตลาดหุ้นไทยเนื่องจากจะมีการเข้ามาลงทุนในตลาดหุ้นไทยมากขึ้น      พร้อมให้แนวรับ 967,950 จุด แนวต้าน 980 จุด